На основу Решења о банкротству које је донео стечајни судија Привредног суда у Београду бр. 4.Ст 132/2023 од 13.12.2023.године, а у складу са члановима 132 и 133 Закона о стечају (Службени гласник РС бр.104/2009,83/14,113/17,30/18) и Националним стандардом број 5- Национални стандард о начину и поступку уновчења имовине (Службени гласник РС бр.13/2010, 62/2018), стечајни управник стечајног дужника

 **„ADEPTO TRADE“ доо у стечају**

 **Београд, Булевар краља Александра 180**

**О Г Л А Ш А В А**

**Прву продају имовине јавним надметањем**

**Предмет продаје је следећа непокретност:**

|  |  |  |  |
| --- | --- | --- | --- |
| **Ред.број** | **Предмет продаје** | **Почетна цена** | **Износ депозита** |
| **1** | **Земљиште градско грађевинско**Катастарска парцела 4609/2, КО ЖелезникПовршина 541м2Потес/улица: Доњи крај селаОблик права: СвојинаОблик својине: ПриватнаОбим удела: 1/1 | **1.839.111,76 динара** | **735.644,70 динара** |

Детаљан приказ и опис имовине дат је у продајнoj документацији.

Први лицитациони корак на јавном надметању износи **60.888, 24** динара, док сваки наредни лицитациони корак износи **100.000,00 динара.**

Право учешћа у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **50.000,00 динара +ПДВ .** Профактура се може преузети сваког радног дана у периоду од 10:00 до 14:00 часова уз обавезну најаву стечајном управнику Оливери Јовановић на телефон **060/662-55-90**, или на е-маил: oliverajus@yahoo.com, најкасније до **10.05.2024. године до 12:00 часова .** Рок за откуп продајне документације је **10.05.2024. године**.
2. **уплате депозит** у укупном износу од **735.644,70** **динара** на текући рачун стечајног дужника **број 205-533113-85 код НЛБ Комерцијалне банке а.д Београд,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (**рок за уплату депозита је најкасније 10.05.2024. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, на адресу Београд, Булевар краља Александра бр.180, најкасније до **10.05.2024. године** **до 12:00** часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **31.08.2024. године**.
3. **потпишу Изјаву о губитку права на повраћај депозита.** Изјава чини саставни део продајне документације.

**Имовина стечајног дужника се купује у виђеном стању**, а имовина се може разгледати, након откупа продајне документације, уз претходну најаву стечајном управнику.

Након уплате депозита, а најкасније до **10.05.2024. године**, потенцијални купци, ради правовремене евиденције, стечајном управнику морају предати: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** **одржаће се** **дана 15.05.2024. године, у 12:00 часова, у Привредном суду у Београду, улица Масарикова бр.2, судница бр. 100.**

**Регистрација учесника почиње у 11:00, а завршава се у 11:50 часова, 10 минута пре почетка јавног надметања, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна)
2. отвара јавно надметање читајући правила надметања
3. позива учеснике да прихвате понуђену цену према унапред утврђеним корацима увећања
4. одржава ред на јавном надметању
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од 2 (два) радна дана од дана јавног надметања, а пре потписивања купопродајног уговора, након чега ће му гаранција бити враћена.

Купопродајни уговор се потписује у року **од 3 (три) радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 (осам) дана** од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор потписује се у року од 3 (три) радна дана, од дана пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 (осам) дана од дана одржавања јавног надметања.

Уплатилац депозита губи право на повраћај депозита у складу са Изјавом о губитку права на повраћај депозита.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

**Напомена:** није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. услова за стицање права за учешће из овог огласа.

**Порези и сви други овде непоменути трошкови који произилазе из закљученог купопродајног уговора, у целости падају на терет купца.**

Особа за контакт: стечајни управник Јовановић Оливера, тел 060 6625590, е-маил: oliverajus@yahoo.com;